OSNOVNA ŠKOLA JOSIPA RAČIĆA

SREDNJACI 30

10 000 ZAGREB

Na temelju članka 118. stavka 2. alineja 5., vezano uz članak 28. stavak 6. i članak 137. stavak 4. Zakona o odgoju i obrazovanju u osnovnoj i srednjoj školi (Narodne novine, broj 87/08, 86/09, 92/10, 105/10, 90/11, 5/12, 16/12 i 86/12, 126/12, 94/13, 152/14, 07/17, 68/18, 98/19, 64/20) te članaka 29. Statuta škole, Školski odbor je, na prijedlog ravnatelja na sjednici održanoj 23.12.2020. godine donio

**IZMJENE I DOPUNE GODIŠNJEG PLANA I PROGRAMA RADA ZA ŠKOLSKU GODINU 2020./2021.**

I.

U Godišnjem planu i programu rada za školsku godinu 2020./2021. donesenom na sjednici Školskog odbora dana 01.10.2020. godine u točki 3. podtočka 3.6. koja se odnosi na Godišnji kalendar rada mijenja se i glasi:

**3.6. GODIŠNJI KALENDAR RADA U ŠKOLSKOJ GODINI 2020./2021.**

Kalendar rada škole za školsku godinu 2020./2021. utvrđen je sukladno Odluci o početku i završetku nastavne godine, broju radnih dana i trajanju odmora učenika osnovnih i srednjih škola za školsku godinu 2020./2021. koju je Ministarstvo znanosti i obrazovanja donijelo 15. svibnja 2020. godine (Narodne novine, broj. 57/2020) te Odluci o izmjeni Odluke o početku i završetku nastavne godine, broju radnih dana i trajanju odmora učenika u osnovnih i srednjih škola za školsku godinu 2020./2021. (Narodne Novine, broj: 136/2020). Temeljem točke 7. ove Odluke škola je utvrdila plan i raspored broja radnih dana potrebnih za provedbu nastavnog plana i programa te broj, plan i raspored ostalih radnih dana tijekom školske godine potrebnih za druge odgojno-obrazovne programe škole i to:

|  |  |  |  |  |  |
| --- | --- | --- | --- | --- | --- |
| **Obrazovna razdoblja** | **Mjesec** | **Broj radnih dana** | **Broj nastavnih dana** | **Neradni dani + blagdani** | **Obilježavanje dana škole i drugih blagdana** |
| **I**.  polugodište  od **7. rujna** do **23. prosinca 2020**. | **IX.** | 22 | 18 | 8+0 |  |
| **X.** | 22 | 22 | 9+0 |  |
| **XI.** | 20 | 18 | 8+2 | 01.11.- Svi sveti (nedjelja)  18.11.- Dan sjećanja na žrtve Domovinskog  rata i Dan sjećanja na žrtvu  Vukovara i Škabrnje (srijeda) |
| **XII.** | 22 | 17-1 | 7+2 | 11.12.- Božićni sajam (petak)-za 1 - 4 razred  ***23. - Božićna priredba (srijeda)- nenast. dan***  25.12.- Božić (petak)  26.12.- Sveti Stjepan (subota) |
| **Ukupno I. polugodište** |  | **86** | **75-1** | **32+4** |  |
| **II.**  polugodište  od **18. siječnja**  do **18. lipnja 2021.** | **I.** | 19 | 10 | 10+2 | 01.01.- Nova godina (petak)  06.01.- Sveta tri kralja (srijeda) |
| **II.** | 20 | 20 | 8+0 |  |
| **III.** | 23 | 23 | 8+0 |  |
| **IV.** | 21 | 16 | 7+2 | 04.04. - Uskrs (nedjelja)  05.04. - Uskrsni ponedjeljak |
| **V.** | 21 | 21-1 | 8+2 | 01.05. - Praznik rada (subota)  ***28.05. - Dan škole (petak)****-* ***nenastavni dan***  30.05. - Dan Državnosti (nedjelja) |
| **VI.** | 20 | 13 | 8+2 | 03.06. - Tijelovo (četvrtak)  22.06. - Dan antifašističke borbe (utorak) |
| **VII.** | 22 | - | 9+0 |  |
| **VIII.** | 21 | - | 8+2 | 05.08. - Dan pobjede i domovinske  zahvalnosti i Dan hrvatskih  branitelja (četvrtak)  15.08. - Velika Gospa (nedjelja) |
| **Ukupno**  **II. polugodište** |  | **167** | **103-1** | **66+10** |  |
| **Sveukupno**  **(I. + II.)** |  | **253** | **178-2=176** | **98+14** |

Školska godina počinje **01. rujna 2020**. godine, a završava **31. kolovoza 2021**. godine.

Nastava počinje **7. rujna 2020**. godine a završava **18. lipnja 2021**. godine.

1. polugodište traje od **7. rujna** do **23. prosinca 2020**. godine.
2. polugodište traje od **18. siječnja** do **18. lipnja 2021**. godine.

Jesenski odmor učenika počinje **2. studenoga** i traje do **3. studenoga** 2020. godine, a nastava počinje **4. studenoga 2020**. godine.

Zimski odmor učenika počinje **24. prosinca 2020**. godine i završava **15. siječnja 2021**. godine, a nastava počinje **18. siječnja 2021**. godine.

Proljetni odmor učenika počinje **2. travnja** a završava **9. travnja 2021.** godine te nastava počinje **12. travnja 2021**. godine.

Ljetni odmor počinje **21. lipnja 2021**. godine.

Ukupno u školskoj godini 2020./2021. planirano je **176** nastavnih dana.

II.

U točki 6. pod naslovom Programi i projekti iza podtočke 6.7. dodaje se podtočka 6.8. koja glasi:

**6.8. ŠKOLSKI PREVENTIVNI PROGRAM (Školska preventivna strategija)**

Školska godina: 2020./2021.

Voditelj ŠPP: Snježana Marohnić, stručni suradnik - psiholog

**PROCJENA STANJA I POTREBA:**

Naša je Škola smještena u urbanom području Grada Zagreba te u blizini postoji niz sportsko-rekreacijskih, kulturnih (glazbena škola, kazalište, knjižnica) i vjerskih sadržaja u koje se učenici mogu uključiti kako bi kvalitetno provodili slobodno vrijeme i razvijali svoje samopoštovanje i sposobnosti. Postoji adekvatna suradnja sa područnim Centrom za socijalnu skrb te sa djelatnicima VII. Policijske postaje, u svrhu prevencije nasilja nad djecom te podrške pojedincima i obiteljima u riziku za razvoj problema u ponašanju i nasilja. Na raspolaganju nam je niz udruga i vanjskih stručnjaka s kojima možemo surađivati za dobrobit učenika, mada je od početka pandemije njihova dostupnost ograničena te se većina poteškoća rješava unutar naše ustanove.

OŠ Josipa Račića ima 707 učenika, 31 razredno odjeljenje i 77 djelatnika. Ove školske godine nastupila je promjena ravnatelja što zahtijeva razdoblje reorganizacije i prilagodbe sustava na novu dinamiku odnosa. Visoka razina stresa prisutna je među djelatnicima, roditeljima i učenicima radi uvjeta rada i zahtjeva vezanih uz produljeno trajanje krize uzrokovane koronavirusom.

U školi imamo dobro opremljenu knjižnicu, sve učionice su opremljene projektorima i računalima, sudjelujemo u projektu e-škole te se velik dio komunikacije između učitelja, učenika i roditelja odvija putem raznih elektroničkih medija, posebno u vrijeme trajanja pandemije koronavirusa. Unutar škole je velika ponuda izvannastavnih aktivnosti, a prema školskom kurikulumu predviđena je realizacija niza projekata i aktivnosti u svrhu obogaćivanja odgojno-obrazovne ponude. Oni se ove godine provode u skladu s epidemiološkim mjerama.

Prethodnih su godina u školi provođene brojne aktivnosti u svrhu prevencije vršnjačkog nasilja te je škola bila više godina uključena u projekt „Stop nasilju među djecom“, no na tom planu je potrebno dalje raditi jer je zaposlen velik broj novih djelatnika, a uočava se i sve veća pojavnost nasilja putem elektroničkih medija.

U suradnji s razrednicima, evidentirano je da u većini razrednih odjeljenja postoji potreba za razvijanjem socijalnih i emocionalnih vještina učenika kao i prevenciji nasilničkog ponašanja i školskog neuspjeha. Sukladno razvojnim karakteristikama dobi učenika, u skladu s epidemiološkim mjerama, provoditi će se grupne radionice (cijeloga razreda ili nasumično odabranih pojedinaca istog razrednog odjela) s ciljem razvijanja pozitivne slike o sebi, prepoznavanja svojih snaga i prednosti, prepoznavanja osjećaja, upravljanja osjećajima, komuniciranja svojih potreba i osjećaja, prepoznavanja stereotipa i predrasuda, primjerenog rješavanja sukoba i prevencije školskog neuspjeha. S obzirom na koncept „otpornosti“, s pojedinim učenicima ili grupama učenika kod kojih je prepoznata potreba dodatno će se raditi na razvijanju zaštitnih čimbenika. Naglasak u školskom preventivnom programu također je stavljen na prihvaćanje različitosti, međusobno uvažavanje i poštivanje, s čime u skladu su razrađeni pojedini projekti.

Na području rada s učiteljima postoji kontinuirana potreba za edukacijom o radu s učenicima s teškoćama i darovitima te o individualnom pristupu učenicima, ovisno o njihovim potrebama. Također postoji potreba za podrškom učenicima i obiteljima sa različitim rizičnim čimbenicima za razvoj nasilja, školskog neuspjeha ili poteškoća u ponašanju.

Općenito, na razini školske zajednice, aktualna je potreba podržati i osnažiti pojedince i skupine za nošenje sa produljenim stresom u svrhu prevencije psiholoških poteškoća te uz njih vezanih posljedica na planu funkcioniranja pojedinca (motivacija, nasilje, rizična ponašanja i drugo).

**CILJEVI PROGRAMA:**

Preventivni program škole je usmjeren na promociju zdravih navika i stilova života i na prevenciju nasilja, ovisnosti i rizičnog (spolnog i zdravstvenog) ponašanja suzbijanjem utjecaja rizičnih faktora te jačanjem zaštitnih čimbenika kod djeteta i zaštitnih mehanizama u zajednici.

OPĆI CILJEVI:

a) kreiranje pozitivnog ozračja među djelatnicima i učenicima, smanjivanje razine stresa i razvijanje vještina kvalitetnog upravljanja stresom,

b) kreiranje ozračja uspješne škole, u kojoj su zadovoljene specifične potrebe svakog učenika, škola i razredni odjel u kojem se osjeća sigurno, sudjeluje u aktivnostima te se uključuje u dodatne prema interesima i sposobnostima te škola u kojoj dijete razvija svoje kompetencije,

c) jačanje vještina koje omogućuju djetetu odupiranje rizičnim činiteljima te smanjenje utjecaja rizičnih činitelja na razvoj djeteta i njegove osobnosti;

d) razvijanje pozitivnih društvenih vrijednosti – pravednost, tolerancija, suosjećanje, suradnja i druge.

SPECIFIČNI CILJEVI:

Učenici :

* emocionalno opismenjivanje (prepoznavanje vlastitih i tuđih potreba i emocija, empatija, upravljanje emocijama)
* razvijanje vještine izražavanja potreba na prihvatljiv način
* razvijanje samosvijesti i pozitivne sliku o sebi
* jačanje psihološke otpornosti učenika
* razvoj vještina nenasilnog rješavanja sukoba
* sigurno korištenje medija i tehnologije
* razvijanje tolerancije i antipredrasudnih stavova

Učitelji :

* prepoznavanje učenika s visokim čimbenicima rizika za razvoj problema u ponašanju, učenju i poteškoća mentalnog zdravlja te adekvatni načini rada s njima
* razvijanje digitalne i medijske pismenosti
* prepoznavanje raznih oblika vršnjačkog nasilja i učinkovito reagiranje
* identificiranje darovitih učenika i podrška tim učenicima
* diferenciranje programa darovitim učenicima
* prepoznavanje učenika s teškoćama u učenju i podrška tim učenicima
* integracija učenika s teškoćama u razredno odjeljenje
* prepoznavanje stresa kod sebe i drugih te adekvatni načini upravljanja sa stresom
* kvalitetno upravljanje razrednim odjelom (discipliniranje, motiviranje, podrška u učenju i socijalizaciji)

Roditelji :

* prepoznavanje potreba djece s ciljem zdravog mentalnog razvoja pojedinca
* upoznavanje s načinima razvijanja pozitivne slike o sebi kod djece
* pružanje podrške u razumijevanju potreba darovitih učenika
* pružanje podrške u razumijevanju potreba učenika s teškoćama u razvoju
* prepoznavanje i adekvatno reagiranje na pojavu vršnjačkog nasilja u školi i putem elektroničkih medija

**AKTIVNOSTI:**

#### *RAD S UČENICIMA (sukladno epidemiološkim mjerama)*

|  |  |  |  |  |  |  |
| --- | --- | --- | --- | --- | --- | --- |
| **PROGRAM** | | | | | | |
| **Naziv programa/aktivnosti**  Kratak opis, ciljevi | **Program:**   1. Evaluiran\* 2. Ima stručno mišljenje/preporuku\*\* 3. Ništa od navedenoga | **Razina intervencije**  a) Univerzalna  b) Selektivna  c) Indicirana | **Razred** | **Broj učenika** | **Planirani broj susreta** | **Voditelj, suradnici** |
| **Program mjera praćenja sigurnosti u školi**  Cilj: sigurnost u školi i oko škole | Ništa od navedenog | Univerzalna | 1.r-8.r | 707 | Kontinuirano | Učitelji, učenici, ravnatelj, stručni suradnici škole, cjelokupno osoblje škole, Policijska uprava zagrebačka |
| **Program prevencije nasilja**  Cilj: uočiti vršnjačko nasilje i smanjiti njegovu učestalost | Ništa od navedenog | Univerzalna | 1.r.-8.r. | 707 | Kontinuirano | Učitelji, stručni suradnici |
| **Zdravstveni odgoj**  Ciljevi: Živjeti zdravo, Prevencija ovisnosti, Prevencija nasilničkog ponašanja te Spolno/rodna ravnopravnost i odgovorno spolno ponašanje | Preporuka AZOO | Univerzalna | 1.-8.r. | 707 | Tijekom šk.godine | Učitelji i stručni suradnici |
| **Građanski odgoj**  Ciljevi: aktivna participacija u društvu i učinkovito obavljanje građanske uloge | Preporuka AZOO | Univerzalna | 1.-8.r. | 707 | Tijekom šk.god. | Učitelji i stručni suradnici |
| **Pametno s pametnim telefonom**  Cilj: prevencija elektroničkog nasilja poučavanjem o poštivanju drugih korisnika u internetskom prostoru, poticanjem kritičkog promišljanja, te edukacijom o učinkovitim načinima zaštite i prijavljivanja elektroničkog nasilja | Uz potporu Grada Zagreba | Univerzalna | 1.-4.r. | 366 | 1 po razrednom odjeljenju | Vanjski suradnici – Centar za komunikacijsku i medijsku kulturu (DKMK)  Učiteljice  Darija Jurić, knjižničarka  u suradnji sa Društvom za komunikacijsku i medijsku kulturu |
| **Škole za Afriku**  Cilj: razvoj socio-emocionalnih vještina, odgovornosti i vrijednosti uvažavanja različitosti i pomaganja | UNICEF | Univerzalna | Pojedina odjeljenja RN i PN | Oko 300 učenika | Tijekom školske godine | Učitelji i stručni suradnici  Uz potporu djelatnika UNICEF-a Hrvatska |
| **Znam da mogu-Međunaradni dan osoba s invaliditetom**  Cilj: senzibilizirati učenike za potrebe drugačijih od njih – osoba s invaliditetom | Ništa od navedenog | Selektivna | 1.r i 2.r | 55 | 1 tijekom prosinca | Darinka Pikelja, logoped  Dragana Nešković, pedagog Snježana Marohnić, psiholog |
| **Snaga različitosti- Međunarodni dan tolerancije**  Cilj: razvijanje tolerancije i antipredrasudnih stavova putem prepoznavanja stereotipa i predrasuda te ponašanja koja iz njih proizlaze | Ništa od navedenog | Univerzalna | 5.r | 87 | 1 tijekom studenog | Darinka Pikelja, logoped  Dragana Nešković, pedagog Snježana Marohnić, psiholog  Darija Jurič, knjižničarka |
| **Program poticanja rasta i razvoja darovitih učenika** *Identifikacija, praćenje i rad s darovitim učenicima prema Programu rada s darovitim učenicima* | Ništa od navedenog | Selektivna | Identificirani učenici |  | Kontinuirano  prema programu | Snježana Marohnić, psiholog, stručni suradnici, učitelji, vanjski suradnici |
| **Program prevencije ovisnosti**  Cilj: spriječiti ovisnost kod učenika (opijati i računalna tehnologija) | Ništa od navedenog | Univerzalna | 1.r-8.r | 707 | Kontinuirano tijekom školske godine | Stručni suradnici, razrednici, školski liječnik |
| **Poštujte naše znakove**  Cilj: povećati sigurnost u prometu | Ništa od navedenog | Univerzalna | 1.r. | 94 | 1 | Policijski djelatnici, stručne suradnice, učiteljice |
| **MAH –** Mogu ako hoću  Ciljevi : upoznavanje učenika s poslovima policije, upoznavanje učenika sa sportovima i aktivnostima putem sajma mogućnosti | Ništa od navedenog | Univerzalna | 4.r, 6.r. | 170 | Posjet policijskoj postaji | Policijski djelatnici, stručne suradnice, učiteljice |
| **PIA – prevencija i alternativa**  Cilj : prevencija ovisnosti | Ništa od navedenog | Univerzalna | 6.r | 98 | Predavanje tijekom šk.god. | Policijski djelatnici, stručne suradnice, razrednice |
| **Dan ružičastih majica**  Cilj : prevencija vršnjačkog nasilja | Ništa od navedenog | Univerzalna | 1r.-8.r. | 707 | Veljača 2021. | Katarina Špiljak, učitelji, razrednici, stručni suradnici |
| **Profesionalno informiranje i usmjeravanje**  Ciljevi: upoznavanje s ciljevima profesionalne orijentacije, planiranje (profesionalne) budućnosti**,** profesionalno usmjeravanje | Ništa od navedenog | Univerzalna | 8.r | 77 | Predavanja i individualan rad više puta godišnje | Dragana Nešković, pedagoginja  Snježana Marohnić, psihologinja |
| **Vijeće učenika**  Ciljevi : predlaganje mjera za unaprjeđenje odg.-obraz. procesa, poticanje učenika na sudjelovanje u aktivnostima škole, promicanje međusobnog uvažavanja među učenicima u školi | Ništa od navedenog | Univerzalna | Predstavnici 1.-8.r. | 31 | Više susreta tijekom godine | Dragana Nešković, pedagoginja, suradnici |

#### *\*****(Evaluirani programi uključuju sve one programe koji imaju znanstvenu evaluaciju koja prati program I tu se najčešće radi o znanstveno utemeljenim preventivnim programima). Napisati u kolonu od koga je projekt evaluiran i što je evaluirano – proces, učinak, ishod***

#### *RAD S RODITELJIMA\* (sukladno epidemiološkim mjerama)*

|  |  |  |  |  |  |
| --- | --- | --- | --- | --- | --- |
| **Oblik rada aktivnosti**   1. Individualno savjetovanje 2. Grupno savjetovanje 3. Roditeljski sastanak 4. Vijeće roditelja | **Razina intervencije**   1. Univerzalna 2. Selektivna 3. Indicirana | **Sudionici** | **Tema/Naziv radionice/**  **predavanja** | **Planirani broj susreta** | **Voditelj/**  **Suradnici** |
| Individualno savjetovanje | Indicirana | Roditelji | Podrška u roditeljstvu, psihoedukacija roditelja, podržavanje samopoštovanja i samopouzdanja učenika, savjetovanje vezano uz kritična razvojna razdoblja učenika, podršku u stresnim i kriznim razdobljima, učenje, motivaciju, prevenciju ovisnosti i nasilja te druge teme prema potrebi | Tijekom godine prema potrebi | Snježana Marohnić, psihologinja  Dragana Nešković, pedagoginja  Darinka Pikelja, logopedinja |
| Individualno savjetovanje roditelja učenika s teškoćama u razvoju | Selektivna | Roditelji učenika s teškoćama | Praćenje učenika i koordinacija s učiteljima | Tijekom godine po potrebi | Darinka Pikelja, logopedinja  Snježana Marohnić, psihologinja  Dragana Nešković, pedagoginja |
| Individualno savjetovanje roditelja darovitih učenika | Indicirana | Roditelji identificiranih učenika | Podrška darovitom učeniku | Prema potrebi | Snježana Marohnić, psiholog |
| Roditeljski sastanak/grupno savjetovanje | Selektivna | Roditelji predstavnici razrednog odjela i drugi involvirani u pojedini slučaj | Posredovanje i podrška oko odgojnih i obrazovnih pitanja vezanih uz neku skupinu učenika | Prema potrebi | Učitelj/ica  Dragana Nešković, pedagoginja  Snježana Marohnić, psihologinja  Franjo Gudelj, ravnatelj |
| Roditeljski sastanak | Selektivna | Roditelji identificiranih darovitih učenika  3. i 4..razreda | Specifičnosti darovitih učenika i podrška u njihovom razvoju | 1 | Snježana Marohnić, psihologinja |
| Roditeljski sastanak (predavanje) | Univerzalna | Roditelji učenika razredne nastave | Predavanje za roditelje: Pametni telefon i rizično ponašanje djece i mladih u virtualnom svijetu | 1 | Prof.dr.sc. Igor Kanižaj |
| Roditeljski sastanak (predavanje) | Univerzalna | Roditelji učenika predmetne nastave | Predavanje za roditelje: Obiteljska komunikacija i izazovi digitalnih medija | 1 | Prof.dr.sc. Danijel Labaš |
| MAH 2 – roditeljski sastanak | Univerzalna | Roditelji učenika 6.razreda | Mogu ako hoću (prevencija ovisnosti i nasilja) | 1 | Služba za prevenciju ovisnosti  Dragana Nešković, pedagoginja, |
| Roditeljski sastanak | Univerzalna | Roditelji učenika 8.razreda | Kuda u srednju? – izbor srednje škole  Upisna pravila i kalendar upisa | 1 | Dragana Nešković, pedagoginja |
| Individualno savjetovanje roditelja prilikom upisa u srednju školu učenika s teškoćama u učenju | Selektivna | Roditelji učenika 8.razreda  (IP i PP) | Učenici s teškoćama u razvoju i zdravstvenim teškoćama  Upisi u srednju školu  Upisna pravila, profesionalna orijentacija i kalendar upisa | Prema potrebi | Dragana Nešković, pedagoginja  Darinka Pikelja, logopedinja |
| Individualno savjetovanje roditelja prilikom upisa u srednju školu učenika sa zdravstvenim teškoćama | Selektivna | Roditelji učenika 8.razreda  (zdravstvene teškoće) | Upisi u srednju školu  Upisna pravila, profesionalna orijentacija i kalendar upisa |  | Dragana Nešković, pedagoginja |

#### ***\*Prema Pravilniku o načinu postupanja odgojno obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima, članku 23, stavku 5 obvezno je jednom godišnje na roditeljskom sastanku provesti neku preventivnu aktivnost (npr. predavanje, radionicu).***

#### *RAD S UČITELJIMA\* (sukladno epidemiološkim mjerama)*

|  |  |  |  |  |  |
| --- | --- | --- | --- | --- | --- |
| **Oblik rada aktivnosti**   1. Individualno savjetovanje o postupanju prema učenicima 2. Grupno savjetovanje s ciljem prevencije problema u ponašanju 3. Razredna vijeća 4. Učiteljska vijeća | **Razina intervencije**   1. Univerzalna 2. Selektivna 3. Indicirana | **Sudionici** | **Tema/Naziv radionice/**  **predavanja** | **Planirani broj susreta** | **Voditelj/**  **suradnici** |
| Učiteljsko vijeće | Univerzalna | Učitelji i stručne suradnice | Pametno s pametnim telefonom | 1 | Dr.sc. Lana Ciboci,doc |
| Učiteljsko vijeće | Univerzalna | Učitelji i stručne suradnice | Ljubičasti dan- Međunarodni dan svjesnosti o epilepsiji | 1 | Školski liječnik Sebastijan Cunjac Dragana Nešković, pedagoginja Darinka Pikelja, logopedinja |
| Učiteljsko vijeće | Univerzalna | Učitelji i stručne suradnice | Mirno dišem i osjećam se opušteno | 8 | Snježana Marohnić,psihologinja, Dragana Nešković, pedagoginja, Darinka Pikelja, logopedinja, Iva Rinčić,prof i Branka Perković,prof. |
| Individualno savjetovanje o postupanju prema učenicima | Selektivna | Učitelji i stručne suradnice | Strukturirano praćenje nastave i učenika s poteškoćama u ponašanju, primjerenost pedagoških mjera i postupaka, podrška učenicima | Prema potrebi | Dragana Nešković, pedagoginja  Snježana Marohnić, psihologinja |
| Individualno/grupno savjetovanje s ciljem prevencije problema u ponašanju | Selektivna | Učitelji i stručne suradnice | Postupanje i smjernice za rad s darovitim učenicima | Prema potrebi i planu rada | Snježana Marohnić, psihologinja |
| Individualno savjetovanje | Selektivna | Učitelji i stručne suradnice | Postupanje i smjernice za rad te podrška u radu s učenicima s teškoćama u razvoju | Prema potrebi | Darinka Pikelja, logopedinja  Snježana Marohnić, psihologinja  Dragana Nešković, pedagoginja |
| Učiteljsko vijeće | Univerzalna | Učitelji i stručni suradnici | Edukacija učitelja iz područja ocjenjivanja i vrednovanja | 1 | Dragana Nešković, pedagoginja |
| Učiteljsko vijeće | Univerzalna | Učitelji i stručni suradnici | Edukacija učitelja na temu predrasuda | 1 | Snježana Marohnić, psihologinja |
| Razredna vijeća | Selektivna | Učitelji i stručni suradnici | Analiza stanja u razrednom odjelu, planiranje mjera i postupaka u svrhu prevencije nasilja, problema u ponašanju i poticanja pozitivnog ozračja u razrednom odjelu | Prema planu rada u školskoj godini | Učitelji – članovi RV-a  Stručni suradnici  Ravnatelj |

\*Prema Pravilniku o načinu postupanja odgojno obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima, članku 23, stavku 6, školska ustanova je obvezna u sklopu stručnog usavršavanja odgojno-obrazovnih radnika najmanje jedanput godišnje planirati i ostvariti teme vezane uz prevenciju nasilja i zaštite prava učenika.

III.

Izmjene i dopune Godišnjeg plana i programa rada škole stupaju na snagu danom donošenja.

IV.

Izmjene i dopune Godišnjeg plana i programa rada škole objavljuju se na mrežnoj stranici škole.

KLASA: 602-02/20-01/05

URBROJ: 251-191-20-02

Zagreb, 23.12.2020.

RAVNATELJ PREDSJEDNICA ŠKOLSKOG ODBORA

Franjo Gudelj, prof. Darija Jurič, prof.